

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา เขตดุสิต

กทม. ๑๐๓๐๐

กันยายน ๒๕๖6

เรื่อง ขอความอนุเคราะห์ติดตามการบันทึกรับรองผลการพิจารณาเพื่อรับเงินอุดหนุนแบบมีเงื่อนไข (กสศ.๐๕)

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๙๘๖ ลงวันที่ ๑๕ พฤษภาคม ๒๕๖๖

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๔๘๗๑/๒๕๖6

ลงวันที่ ๕ กันยายน ๒๕๖6 .จำนวน 1 ชุด

ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งปฏิทินการดำเนินงานการจัดสรรเงินอุดหนุนนักเรียนยากจนพิเศษแบบมีเงื่อนไข (ทุนเสมอภาค) ภาคเรียนที่ ๑ ปีการศึกษา ๒๕๖๖ ให้องค์กรปกครองส่วนท้องถิ่นทราบ และกำกับติดตามให้สถานศึกษาเตรียมความพร้อมในการดำเนินงานให้ถูกต้อง ครบถ้วน เป็นไปตามคู่มือการดำเนินงานและระยะเวลาที่กำหนดไว้ตามปฏิทินการดำเนินงาน นั้น

กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า ได้ขยายเวลาการบันทึกข้อมูลให้แก่สถานศึกษาที่ยังไม่ได้ดำเนินการบันทึกการรับรองผลการพิจารณาเพื่อรับเงินอุดหนุนแบบมีเงื่อนไข (กสศ.๐๕) จึงขอความร่วมมือจังหวัดแจ้งองค์กรปกครองส่วนท้องถิ่น กำชับให้สถานศึกษาที่ยังไม่ได้ดำเนินการบันทึกการรับรองผลการพิจารณาเพื่อรับเงินอุดหนุนแบบมีเงื่อนไข (กสศ.๐๕) เร่งดำเนินการบันทึกข้อมูลแบบรับรองผลการพิจารณาเพื่อรับเงินอุดหนุนแบบมีเงื่อนไข (กสศ.๐๕) ผ่านระบบ dla.thaieduforall.org ตั้งแต่วันที่ ๗ - ๑๕ กันยายน ๒๕๖๖ ให้แล้วเสร็จภายในเวลา ๑๗.๐๐ น. ทั้งนี้ นักเรียนที่ผ่านการรับรองจะประกาศรายชื่อและจัดสรรเงิน (ระหว่างวันที่ ๒ - ๑๐ ตุลาคม ๒๕๖๖) รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒